২০২৫ সালে বিয়ের পিঁড়িতে বসতে চলেছে এই পাঁচ রাশি মানুষ

২০২৫ সাল বেশ কিছু রাশির জাতক জাতিকাদের জন্য অত্যন্ত শুভ। গ্রহের অবস্থান আনন্দ নিয়ে আসবে আপনার জীবনে। তৈরি হচ্ছে বিবাহের যোগ। এ সময় কোষ্ঠীতে শুক্র মজবুত হওয়ায় ব্য়ক্তির প্রেম জীবনে আনন্দের আগমন হবে।

বৃষ রাশি– বৃষ রাশির জাতক/জাতিকারা যাঁরা দীর্ঘদিন ধরে সঙ্গীর সন্ধানে রয়েছেন, তাঁরা এবার সুসংবাদ পাবেন। পছন্দমতো জীবনসঙ্গী খুঁজে পাবেন। জানুয়ারি থেকে এপ্রিলের মধ্যে চার হাত এক হতে পারে। প্রেমের জীবনেই জোয়ার আসবে। একে অপরের প্রতি বিশ্বাস বাড়বে। সূর্য-শুক্রের প্রভাবে অবিবাহিতদের বিবাহের তীব্র সম্ভাবনা রয়েছে। দাম্পত্য বন্ধন মজবুত হবে।

সিংহ রাশি– সিংহ রাশির জাতকদেরও বিবাহের যোগ প্রবল। বছরের শুরুতে এই জাতক/জাতিকাদের জীবনে মনের মানুষ পেতে পারেন। এপ্রিল মাসে বিয়ে সম্পন্ন হওয়ার প্রবল যোগ রয়েছে। প্রেমের সম্পর্কও ভালো যাবে। সিংহ জাতক-জাতিকারা নিজের সঙ্গীর যত্ন নেবেন ও প্রতিশ্রুতি পালন করবেন। পাশাপাশি জীবনসঙ্গীকে প্রেম-ভালোবাসায় ভরিয়ে রাখবেন এই রাশির জাতকরা।

বৃশ্চিক রাশি– বৃশ্চিক রাশির জাতকদের দাম্পত্য সম্পর্ক আরও দৃঢ় হবে। বিশেষ মানুষ আপনার জীবনে আসবে। প্রেমের জন্য এই বছরটা ভালো। সম্পর্ক আরও মজবুত হবে। পারিবারিক পরিবেশও আনন্দমুখর থাকবে। জুলাইয়ের পর পরিস্থিতি স্বাভাবিক হতে শুরু করবে। কারণ এ সময় শনি ও বৃহস্পতি উভয়ই আপনার রাশিতে নজর রাখবে, এর প্রভাবে একটি স্থায়ী বন্ধন গড়ে উঠবে।

মকর রাশি– দাম্পত্য জীবন খুব সুখের হবে। জীবনসঙ্গীর সঙ্গে ভালো সময় কাটাবেন। বিবাহের যোগ প্রবল। মনের মতো মানুষ পেয়ে যাবেন। প্রেমের সম্পর্ক মজবুত হবে। কাউকে মনে মনে ভালোবেসে থাকলে ও তাঁর সামনে প্রেম নিবেদন করতে চাইলে সময় অনুকূল, পরিবর্তে তাঁর কাছ থেকে ইতিবাচক প্রতিক্রিয়া পাবেন। পরিবারের সঙ্গে ইতিবাচক সম্পর্ক থাকবে। বৃহস্পতির প্রভাবে সামাজিক জীবনে সৌভাগ্য বৃদ্ধি হবে। মনের মানুষের সঙ্গে একসঙ্গে সময় কাটাবেন।

মীন রাশি–নতুন বছর মীন রাশির জাতকদের শুভ সময় নিয়ে আসবে। প্রেমে জোয়ার আসবে। সম্পর্ক আরও গভীর হবে। পছন্দের ব্যক্তির সঙ্গে বিবাহ করতে পারেন মীন রাশির জাতকরা। বিয়ের যোগ শুভ। প্রেম ও দাম্পত্য সম্পর্কে ভালোবাসা আরও মজবুত হবে। তবে দম্পতিদের এ সময় কিছুটা সতর্ক থাকতে হবে। জীবনসঙ্গীর সঙ্গে ভুল বোঝাবুঝি হতে পারে। তবে মিটে যাবে।