রাখতে হবে ধৈর্য্য, না হলেই দাম্পত্য জীবনে চরম অশান্তি এই রাশিগুলির

মার্চ মাসের আবহাওয়া বেশ মনোরম থাকে। গরম পড়লেও বাতাসে একটা হালকা ঠান্ডার আমেজ বার শিরশিরানি থাকে। বসন্তের আগমন, উদযাপন ঘিরে মার্চ মাসে প্রাপ্তি ও অপ্রাপ্তির যোগ রয়েছে বেশ কিছু রাশির (Zodiac Sign)। সব সম্পর্কেই কিছু ঝগড়া, বিবাদ লেগেই থাকে, কিন্তু অকারণে যেন সেটি বড় আকার না নেয় তা দেখতে হবে।

মেষ-এই রাশির দাম্পত্য জীবন সুখের। গ্রহের অবস্থান শুভভাবে অবস্থান করায় ভালো ফল প্রদান করবে। তবে প্রেম প্রীতির ক্ষেত্রে ব্যাঘাত ঘটাতে পারে। তাই সেখানে ধৈর্য্য, স্থীরতা বজায় রাখতে হবে।

বৃষ- দাম্পত্যজীবনের ক্ষেত্রের সঙ্গে বৃহস্পতি এবং শনির দৃষ্টি সম্পর্ক রয়েছে। দাম্পত্যজীবনে সুখ থাকবে। প্রেম-প্রীতির ক্ষেত্রেও শুভ ফল প্রাপ্তির সম্ভাবনা রয়েছে। তাই এই রাশির মার্চ মাস বেশ ভালো যাবে।

আরও পড়ুন: দোল পূর্ণিমার পর থেকেই এই তিন রাশির জীবনে সমস্ত বাধা দূর হবে

মিথুন- রাশির দাম্পত্যজীবনের ক্ষেত্র শুভ হলেও জেদ এবং অতিরিক্ত আত্মবিশ্বাসের কারণে মাঝেমাঝে দাম্পত্য কলহ সমস্যা সৃষ্টি করবে। প্রেম-প্রীতির ক্ষেত্র শুভ।

কর্কট- রাশির দাম্পত্যজীবনের ক্ষেত্র অধিপতির অবস্থান অনুযায়ী দাম্পত্যজীবনের অশান্তির সম্ভাবনা। তবে প্রেম-প্রীতির ক্ষেত্রে শুভ যোগ রয়েছে।

সিংহ- দাম্পত্য জীবন খুব একটা ভালো যাবে না। অশান্তির কালো ছায়া। প্রেম ও প্রীতি সম্পর্কেও গ্রহের অবস্থান শুভ ফল দেবে না। ব্রেক আপের সম্ভাবনা। বিবাদ এবং কলহের কারণে সম্পর্কে সমস্যা সৃষ্টি হওয়ার আশঙ্কা। স্থীরতা বজায় রাখা জরুরি।

কন্যা- রাশির জাতক-জাতিকারা দাম্পত্যজীবনে শুভ ফল পাবেন। সুখের সাগরে ভাসবে এই রাশি। পরিবারে সঙ্গে ভালো সময় কাটবে। প্রেম-প্রীতির ক্ষেত্রে শুভ ফল প্রাপ্তির সম্ভাবনা কম। তাই অকারণে ঝগড়া বিবাদ এড়িয়ে যাওয়াই ভালো।

তুলা- রাশির দাম্পত্যজীবনের ক্ষেত্রে শুভ ফল প্রাপ্তির সম্ভাবনা রয়েছে। প্রেম-প্রীতির ক্ষেত্রেও শুভ ফল দেবে। তাই মার্চ মাসে এই রাশির সব দিক দিয়েই ভালো সময়। মানসিক শান্তি বজায় থাকবে।

বৃশ্চিক– রাশির দাম্পত্যজীবনের ক্ষেত্রে বৃহস্পতির অবস্থান রয়েছে। জীবনে দাম্পত্যসুখ থাকবে। প্রেম-প্রীতির ক্ষেত্রেও শুভ ফল প্রাপ্ত হবে। মানসিক শান্তি বজায় থাকবে। ভালো সময় কাটবে। পরিবারে সান্নিধ্য লাভ করবেন।

ধনু- দাম্পত্যজীবনের ক্ষেত্রে শুভ ফল প্রাপ্তির সম্ভাবনা কম। দাম্পত্য বিবাদ এড়িয়ে চললে অশান্তি এড়ানো সম্ভব। রাগকে নিয়ন্ত্রণে রাখতে হবে। প্রেম-প্রীতির ক্ষেত্র শুভ।

মকর- দাম্পত্যজীবনের ক্ষেত্রে মিশ্র ফল প্রাপ্তির সম্ভাবনা দেখা যাচ্ছে। পরিবারকে বুঝতে হবে। অকারণে মাথা গরম করে নিজের ক্ষতি ডেকে না আনাই বুদ্ধিমানের কাজ। প্রেম-প্রীতির ক্ষেত্র শুভ।

কুম্ভ- দাম্পত্যজীবনের ক্ষেত্রে শুভ ফল প্রাপ্তির সম্ভাবনা কম। প্রেম-প্রীতির ক্ষেত্রও শুভ বলা যায় না। তাই এই রাশিকে একটু বুঝেশুনে পদক্ষেপ নিতে হবে। একটু হিসেব কর পা ফেলাই বুদ্ধিমানের কাজ।

মীন- দাম্পত্যজীবনের ক্ষেত্রে শুভ ফল প্রাপ্তির সম্ভাবনা রয়েছে। প্রেম-প্রীতির ক্ষেত্রে মিশ্র ফল প্রাপ্তির সম্ভাবনা। সময় মোটের উপর ভালো যাবে। সম্পর্কে ধৈর্য্য রাখা জরুরি।